Feladatok a differenciáláshoz

1. **Formázzanak gyurmafigurákat a kiválasztott mese szereplőiről, és készítsenek belőle digitális történetet.** Próbáljanak meg mozgófilmes/animált történetet készíteni! A történetet hangrögzítéssel egészítsék ki olvasható szöveg helyett! A filmfelvételhez webkamera, okostelefon vagy digitális fényképezőgép használható, a videóvágáshoz MovieMakert javasoljuk.
2. **Meséljék el a diákok a mesét 1 percben saját szavaikkal.** A meséket rögzítsék (pl. számítógépen, tableten, okostelefonnal), majd közösen hallgassák meg és értékeljék egymás meséit! (Értékelési szempontok: szép, helyes hangsúlyozás; a mese tartalmának minél érdekesebb/teljesebb visszaadása, stb.)